hotchpotch/miracl-hf-unified huggingface dataset:
Kristian Hovde
Alf Kristian Hovde (6. joulukuuta 1903 Vikersund – 19. elokuuta 1969 Vikersund) oli norjalainen hiihtäjä.
Hovde sijoittui 1930 Oslon MM-kisoissa neljänneksi 18 kilometrin hiihdossa. Hänen uransa paras arvokisasaavutus on hopea 1931 Oberhofin MM-kisoissa 18 kilometrin matkalta. Samoissa kisoissa hän sijoittui 50 kilometrin hiihdossa viidenneksi. 1932 Lake Placidin olympialaisissa Hovde sijoittui 18 kilometrillä kolmanneksitoista.
Norjan mestaruuden Hovde voitti 30 kilometrillä vuonna 1931. Hänen seuransa oli Vikersund IF.
Arne Rustadstuen
Arne Rustadstuen (14. joulukuuta 1907 Fåberg – 25. huhtikuuta 1978 Lillehammer) oli norjalainen maastohiihtäjä ja yhdistetyn hiihtäjä.
1930 Oslon MM-kisoissa Rustadstuen voitti kultaa 17 kilometrin hiihdossa ja sijoittui 50 kilometrillä hopealle. Seuraavana vuonna Oberhofin MM-kisoissa hän sijoittui yhdistetyssä pronssille. 1932 Lake Placidin olympialaisissa Rustadstuen sijoittui viidelläkympillä pronssille ja 18 kilometrillä viidenneksi. Neljä vuotta myöhemmin Garmisch-Partenkirchenin olympialaisissa hän oli 18 kilometrillä kuudes.
Rustadstuen edusti seuratasolla Lillehammerin hiihtoseuraa. Norjan mestaruuden hän voitti 18 kilometrillä vuosina 1934 ja 1946.
Lyhtykuja
Lyhtykuja on vuonna 2008 ilmestynyt Kuusumun Profeetan yhdeksäs studioalbumi. Kyseessä on kauhutarinan sisältävä teema-albumi, joka sai kriitikoilta varautuneen ja osin ristiriitaisen vastaanoton. Esimerkiksi Soundi antoi levylle vain kaksi tähteä ja myös sen sisältämää tarinaa moitittiin vaikeaselkoiseksi. Musiikillisesti albumia kuvailtiin synkäksi, mahtipontiseksi ja raskaaksi.
Kappaleita "Syntymä", "Soluttautuja", "Raivon ruhtinaat" ja "Lyhtykuja: alku" on ollut sanoittamassa yhtyeen lisäksi myös kirjailija Jussi K. Niemelä.
Live at Hammersmith
Live at Hammersmith voi tarkoittaa seuraavia asioita:
Veikko Alho
Veikko Adolf Alho (4. toukokuuta 1930 – 23. marraskuuta 2013) oli suomalainen poliitikko. Hän toimi Suomen kommunistisen puolueen varapuheenjohtajana vuosina 1982–1984 sekä Karkkilan kaupunginvaltuuston puheenjohtajana 1970- ja 1980-luvuilla. Työuransa Alho suoritti Kymi-Strömbergin (Högforsin) tehtaalla metallisorvaajana.
Alho liittyi SKP:hen vuonna 1958. Puolueen hajaannuttua 1960-luvun lopulta alkaen hän valitsi puolekseen opposition eli taistolaiset. Elokuussa 1982 Alho valittiin SKP:n varapuheenjohtajaksi pitkien neuvottelujen jälkeen. Oppositio kieltäytyi aluksi osallistumasta puoluejohdon työskentelyyn koettuaan tulleensa syrjityksi johtoelinten valinnassa toukokuun edustajakokouksessa.
Toukokuussa 1986 Alho valittiin SKP:n järjestöjen keskuskomiteaan kokouksessa, johon kokoontui SKP:stä edellisvuonna erotettujen oppositiojärjestöjen edustajia. Hän uusi paikkansa seuraavana vuonna (kyseisten järjestöjen muodostaman) SKP:n (yhtenäisyys) edustajakokouksessa.
Alho istui Karkkilan kaupunginvaltuustossa 1950-luvun puolivälistä alkaen, yhteensä yli 40 vuotta. Kunnallisvaaleissa 1988 Alho valittiin Demokraattisen Vaihtoehdon listalta. Hän toimi devan ryhmässä koko vaalikauden, vaikka sen muut edustajat liittyivät Vasemmistoliiton ryhmään vuonna 1990. Vaaleissa 1992 Alho valittiin Vasemmistoliiton listalta. Alho sai kaupungin ehdokkaista toiseksi eniten ääniä ja hänet valittiin valtuustoon 1. varapuheenjohtajaksi. Seuraavien vaalien jälkeen Alho toimi 2. varapuheenjohtajana.
Alho on ollut aktiivisesti mukana osuusliiketoiminnassa ja hän kuului aiemmin Tradekan edustajistoon. Alho oli myös vapaa-ajattelija.
John Fredriksen
John Fredriksen (11. toukokuuta 1944 Oslo, Norja) on norjalais-kyproslainen laivanvarustaja. Norjalaisen "Kapital"-lehden mukaan hänen omaisuutensa oli vuonna 2007 55,5 miljardia kruunua ja Forbesin mukaan noin 8 miljardia dollaria. Hän oli aikanaan Norjan rikkain henkilö ja vuonna 2008 hän oli Forbesin mukaan maailman 113. rikkain henkilö.
Fredriksen on pääomistajana muun muassa tankkerivarustamo Frontlinessa, kalanviljely-yritys Marine Harvestissa ja öljynporausyhtiö Seadrillissa.
Fredriksenillä ei ole juurikaan koulutusta. Hän aloitti 16-vuotiaana laivanvälitysyhtiö Blehr og Tenvigissä Oslossa. 1970-luvun alussa hän siirtyi harjoittamaan laivojen välitystä New Yorkiin. 1970-luvun puolivälissä hän perusti oman varustamon, joka otti vastaan tehtäviä Lähi-idän öljyntuottajayrityksiltä. 1980-luvulla hän ansaitsi suuria summia Persianlahdella Iranin ja Irakin sodan aikana. Hänen palveluksessaan olevat miehistöt ottivat suuria riskejä, josta Fredrikseniä arvosteltiin.
Nykyisin hän asuu Lontoossa ja on Kyproksen kansalainen. Hänellä on kaksostytöt Kathrine ja Cecilie (s. 1983), avioliitosta vuonna 2006 edesmenneen vaimonsa Inger Katharina Astrup Fredriksenin kanssa. Fredriksenin kansalaisuuden vaihdoksen syyksi toukokuussa 2006 on arveltu perintöveron välttämistä omaisuuden siirtyessä aikanaan hänen tyttärilleen ja yleensäkin norjalaisen verolainsäädännön kiristymistä sen suhteen, kauanko Norjan kansalaisen tulee oleskella ulkomailla vuosittain välttääkseen Norjan verotuksen.
Ole Stenen
Ole Stenen (29. elokuuta 1903 Øyer–23. huhtikuuta 1975 Oslo) oli norjalainen hiihtäjä ja yhdistetyn mies. Hänen kilpailu-uransa ajoittui 1920- ja 1930-luvuille. Hänen seuransa oli Øyer IL.
1928 St. Moritzin olympialaisissa Stenen kuului Norjan joukkueeseen, joka voitti kultaa näytöslajina olleessa sotilaspartiohiihdossa. Seuraavana vuonna Zakopanen MM-kisoissa Stenen saavutti yhdistetystä hopeaa. Samana vuonna hän voitti Norjan mestaruuden 30 kilometrin hiihdossa.
1931 Oberhofin MM-kisoissa Stenen voitti 50 kilometrillä kultaa. Samana vuonna hän voitti viidenkympin kilpailun myös Holmenkollenilla. Seuraavana vuonna Lake Placidin olympialaisissa Stenen saavutti yhdistetystä hopeaa ja sijoittui 18 kilometrillä kahdeksanneksi. 50 kilometrillä hän keskeytti. 1934 Soleftean MM-kisoissa Stenen oli yhdistetyssä neljäs.
Magnus Vaasa
Magnus Vaasa (25. kesäkuuta 1542 Tukholma – 20. kesäkuuta 1595), Itä-Götanmaan ja Dalslandin herttua, oli Ruotsin kuningas Kustaa Vaasan ja hänen toisen vaimonsa, kuningatar Margareeta Leijonhufvudin neljäs poika.
Magnus syntyi vuonna 1542 Tukholman linnassa. Hän oli mielisairas ja musikaalinen. Magnus sai isältään testamenttina koko Taalainmaan sekä osia Itä-Götanmaasta, Smålandista, Länsi-Götanmaasta ja Närkestä herttuakunnakseen. Magnus asui Vadstenan linnassa. Hän oli koko elämänsä ajan naimaton, mutta sai aviottomia lapsia; nykyisin tiedetään kolme tytärtä. Magnuksen tiedetään suunnitelleen avioituvan Katarina Jagellonican vanhemman sisaren Annan kanssa.
Magnus kuoli 52-vuotiaana Linköpingin ulkopuolella sijaitsevassa Kungsbron kartanossa vuonna 1595, ja hänet haudattiin Vadstenan luostarikirkkoon.
Valborg Eriksdotterin kanssa:Anna von Haubitzin kanssa:
Thomas Gerald Room
Thomas Gerald Room (1902–1986) oli australialainen matemaatikko, joka tunnetaan parhaiten Roomin neliöistä. Hän valmistui tohtoriksi Cambridgen yliopistosta vuonna 1927 ja työskenteli Sydneyn yliopistossa professorina 1935-1968.
Atomismi (psykologia)
Atomismi on psykologinen suuntaus, jossa henkisiä ilmiöitä tutkitaan erillisinä pienelementteinä. Psykologiassa ja tietoteoriassa atomismi korostaa käsitystä, että jokainen käsite ja esitystapa voidaan palauttaa osaksi perusaistimuksia. Atomismin mukaan perusaistimukset saavat alkunsa, kun aistinelimet rekisteröivät ulkopuolelta tulevia vaikutuksia.
Tuomas Mikkonen
Tuomas Mikkonen (s. 25. maaliskuuta 1983 Jyväskylä) on suomalainen jääkiekkoilija. Hän pelasi urallaan JYPissä, Idaho Steelheadsissa ja Iowa Starsissa Yhdysvalloissa sekä Ranskan pääsarjan Mont-Blancissa. Hän sairastui syksyllä 2007 seminoomatyypin kivessyöpään, mutta pääsi onnistuneen leikkauksen jälkeen jatkamaan uraansa JYPissä.
Lohjan kaupunginvaltuusto
Lohjan kaupunginvaltuusto () on Lohjan kaupungin ylin päättävä elin. Valtuustossa on 51 jäsentä, jotka valitaan neljän vuoden välein kunnallisvaaleilla. Yhdistyneen Lohjan kaupunginvaltuusto on valittu neljä kertaa, vuosina 1996, 2000, 2004 ja 2008. Tätä ennen Lohjan kaupungilla ja Lohjan kunnalla oli omat valtuustonsa.
Yhdistyneen Lohjan valtuustossa suurimmat puolueet ovat olleet järjestyksessä Suomen Sosialidemokraattinen Puolue, Kansallinen Kokoomus ja Vasemmistoliitto. Muuta maata vaatimattomampaan suosioon ovat joutuneet tyytymään Suomen Keskusta ja ennen vuoden 2008 kunnallisvaaleja myös Vihreä liitto. Sitoutumaton kansalaisliike Meidän Lohja on saavuttanut valtuustopaikkoja jo ennen kunnan ja kaupungin yhdistymistä.
Vuoden 2008 kunnallisvaaleja leimasi paitsi Sammatin liittyminen Lohjaan, myös sosiaalidemokraattien vaalitappio, Kokoomuksen nousu tasavahvaksi SDP:n kanssa, Vihreiden vaalivoitto ja paikkamäärän kaksinkertaistuminen sekä Perussuomalaisten ensimmäinen paikka Lohjan kaupunginvaltuustossa. Äänestysaktiivisuus nousi lähes vuoden 1996 kunnallisvaalien tasolle, jääden kuitenkin hieman koko maan keskiarvosta.
Vuoden 2012 kunnallisvaaleissa SDP sai 12 paikkaa, Kokoomus 10, Perussuomalaiset 7, Vasemmstoliitto 6, Keskusta ja Vihreät 5, Meidän Lohja 3 sekä RKP, Kristillisdemokraatit ja Kaupunkilaisten parhaaksi-lista yhden paikan kukin. Vuonna 2016 valtuuston puheenjohtajana toimii Joona Räsänen.
Sherwin Wine
Sherwin Theodore Wine (25. tammikuuta 1928 – 21. heinäkuuta 2007) oli yhdysvaltalainen rabbi. Hän perusti humanistisen juutalaisuuden, joka korostaa juutalaisen identiteetin rakentumista ennemmin yhteisestä kulttuuritaustasta ja historiasta kuin uskonnollisista näkemyksistä.
Wine johti pitkään vuonna 1963 perustamaansa humanistijuutalaista Birmingham Templea Michiganissa. Hän piti kysymystä Jumalan olemassaolosta ihmisen kannalta merkityksettömänä ja nimittikin itseään "ignostikoksi". Hän oli American Humanist Associationin "vuoden humanisti" 2003.
Wine kuoli 79-vuotiaana liikenneonnettomuudessa Essaouirassa, Marokossa.
Neoimpressionismi
Neoimpressionismi eli uusimpressionismi oli jälki-impressionistisiin liikkeisiin kuulunut taidesuuntaus, joka kehittyi vuosina 1884–1885 ja toimi 1900-luvun alkuun asti. Ranskassa perustettu liike sai jonkin verran kannatusta myös Belgiassa ja Hollannissa mutta ei juurikaan muualla.
Neoimpressionismin alkuun panevana voimana oli Georges Seurat ja hänen kiinnostuksensa erilaisiin väriteorioihin. Liikkeeseen vaikuttivat impressionistit sekä muun muassa Charles Blancin, Michel Eugène Chevreulin ja Ogden Roodin väriteoriat. Ensimmäinen neoimpressionistinen teos "Kylpijöitä Asnièressa" esiteltiin vuoden 1884 riippumattomien salongissa.
Neoimpressionistisen liikkeen syntyyn vaikutti tarve muuttaa impressionismia. Neoimpressionistit pyrkivät tieteellisesti edelleen kehittelemään impressionistien tekniikoita. He käyttivät tiukkarajaisia väriteorioita luodakseen mahdollisimman valovoimaisia, värikylläisiä ja harmonisia värivaikutelmia. Neoimpressionistien ilmaisu oli tarkkaa ja rakenteeltaan loogista, ei vapaata ja spontaania kuten impressionistien. Teknisenä menetelmänään he käyttivät divisionismia eli pointillistista maalaustekniikkaa ja siihen sitoutuvaa optista teoriaa.
Neoimpressionistien aiheet olivat pääasiallisesti kaupunkiaiheita, mutta he painottivat impressionisteja enemmän työväenluokkaisia näkökulmia. Moni ryhmän taiteilija oli Ranskan sosialistis-anarkistisen liikkeen aktiivinen kannattaja.
Neoimpressionismi toimi tienavaajana 1900-luvun abstraktille ja konstruktivistiselle taiteelle, ja liikkeen värinkäytön on nähty vaikuttaneen muun muassa fauvisteihin.
Liikkeen keskeisiä taiteilijoita olivat Georges Seurat, Paul Signac, Henri-Edmond Cross, Albert Dubois-Pillet, Maximilien Luce ja Théo van Rysselberghe. Myös impressionisti Camille Pissarro liittyi neoimpressionisteihin, ja tyyliä kokeilivat muun muassa Paul Gauguin, Vincent van Gogh ja Henri de Toulouse-Lautrec.
Wolfgang Kundt
Wolfgang Kundt (s. 3. kesäkuuta 1931, Hampuri) on saksalainen astrofyysikko.
Kundt opiskeli Hampurissa Pascual Jordanin alaisuudessa teoreettista fysiikkaa painottaen yleistä suhteellisuusteoriaa ja on toiminut vuodesta 1978 lähtien astrofyysikkona Bonner yliopistossa. Hänen yli 260 julkaisuaan eivät käsittele vain oletettuja mustia aukkoja, vaan myös fundamentaali-, astro-, geo- ja biofysiikan ydinkysymyksiä.
Vuonna 1999 Kundt esitteli aivan uuden hypoteesin Tunguskan räjähdyksestä, jossa hän esitti räjähdyksen olleen vulkaaninen maakaasupurkaus ja siitä seurannut räjähdys. 10 megatonnia maakaasua olisi purkaautunut ja räjähtänyt ylipaineen ja sisäsyntyisen salaman seurauksena. Kimberliitille tyypillisesti siellä olisi muodostunut muun muassa pieniä jääkristalleja ylempään ilmakehään heijastamaan auringonvaloa; timanttilöydöt mielletään todisteeksi vulkaanisesta purkauksesta.
Råsunda
Råsunda on yksi ruotsalaisen Solnan kunnan alueista. Siellä sijaitsee jalkapallostadionina toiminut Råsundastadion ja Svensk Filmindustrin vanhat Filmstaden-nimiset studiot.
Philips Stadion
Philips Stadion on Eindhovenissa, Alankomaissa sijaitseva jalkapallostadion.
Stadion on Eredivisiessä pelaavan PSV:n kotikenttä. Myös Alankomaiden maajoukkue pelaa sillä joitakin otteluitaan.
Stadion valmistui vuonna 1913. Sen nykyinen kapasiteetti on noin 35 000. Stadion on nimetty Philipsin mukaan. Se on .
Stadionilla pelattiin 2000 EM-kilpailuja. Vuonna 2006 sillä järjestettiin UEFA Cupin loppuottelu.
Jean-Michel Aulas
Jean-Michel Aulas (s. 22. maaliskuuta 1949 L'Arbresle, Ranska) on ranskalainen liikemies, joka tunnetaan parhaiten jalkapalloseura Olympique Lyonnais'n puheenjohtajana.
Aulas on toiminut Lyonin puheenjohtajana vuodesta 1987 lähtien. Hän toimi myös G14:n puheenjohtajana ennen sen lakkauttamista.
Luettelo jääkäreistä U
Tämä on luettelo Suomen jääkäriliikkeeseen kuuluneista jääkäreistä. Kaiken kaikkiaan 1 895 vapaaehtoista aloitti jääkärikoulutuksen 1915–1918 Saksassa. Aluksi 200 suomalaista koulutettiin Lockstedtin leirillä Holsteinissä. Vuoden 1915 syksyllä Saksa päätti nostaa suomalaisosaston vahvuuden 2 000 mieheen. Suomessa aloitettiin koko maata kattava salainen värväys. Seuraavana keväänä joukosta muodostettiin Kuninkaallinen Preussin Jääkäripataljoona 27.
Siirry kirjaimeen → A B C D E F G H I J K L M 
N O P R S T U
V W Y Z Å Ä Ö
() oli suomalainen jääkärivääpeli. Hänen vanhempansa olivat suutari Kustaa Udd ja Paulina Hammaren. Udd kävi kansakoulun ja työskenteli merimiehenä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 24. syyskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Udd saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan ryhmänjohtajaksi 3. jääkärirykmentin 5. jääkäripataljoonan 2. komppaniaan. Hän osallistui sisällissodan taisteluihin Tampereella ja Viipurissa. Hän palveli sisällissodan jälkeen edelleen 3. Jääkärirykmentissä, josta muodostettiin myöhemmin aluksi Savon jääkärirykmentti 3 ja myöhemmin Uudenmaan rykmentti. Tän toimi rykmentissä koulutusaliupseerina 2. komppaniassa. Armeijasta hän erosi 1. huhtikuuta 1919 ja liittyi Suojeluskuntajärjestöön ja hänet sijoitettiin harjoituspäälliköksi Reposaaren suojeluskuntaan. Reposaaressa hän palveli 1. huhtikuuta – 1. toukokuuta 1919 välisen ajan. Myöhemmin hän työskenteli merimiehenä vuoteen 1922 saakka, jolloin hän muutti Australiaan ja työskenteli työmiehenä muun muassa Queenslandissa. Toisen maailmansodan aikana hän oli työpalveluksessa vuosina 1942 – 1945, jonka jälkeen hän työskenteli puutarhatöissä Brisbanessa, jonne hänet myös haudattiin. Ylennykset: Aliupseeri 11. helmikuuta 1918, Varavääpeli 2. toukokuuta 1918, Vääpeli 8. elokuuta 1918. Kunniamerkit: Vapaudenristi 4. lk. miekkojen kera, Vapaussodan muistomitali, Jääkärimerkki.
Herman Uimonen
Luettelo jääkäreistä Y
Tämä on luettelo Suomen jääkäriliikkeeseen kuuluneista jääkäreistä. Kaiken kaikkiaan 1 895 vapaaehtoista aloitti jääkärikoulutuksen 1915–1918 Saksassa. Aluksi 200 suomalaista koulutettiin Lockstedtin leirillä Holsteinissä. Vuoden 1915 syksyllä Saksa päätti nostaa suomalaisosaston vahvuuden 2 000 mieheen. Suomessa aloitettiin koko maata kattava salainen värväys. Seuraavana keväänä joukosta muodostettiin Kuninkaallinen Preussin Jääkäripataljoona 27.
Siirry kirjaimeen → A B C D E F G H I J K L M 
N O P R S T U
V W Y Z Å Ä Ö
(26. joulukuuta 1888 Pälkäne - 8. marraskuuta 1950) oli suomalainen jääkäri. Hänen vanhempansa olivat työnjohtaja Kaarlo Johannes Ylen ja Vilhelmina Hellstön. Hänet vihittiin avioliittoon vuonna 1917 Impi Ellida Syrönin kanssa. Ylen kävi kansakoulun ja yhden luokan yhteiskoulua sekä kansanopiston ja tietopuolisen maanviljelyskoulun. Hän suoritti myös laivuritutkinnon. Hän yöskenteli työnjohtajana ennen liittymistään vapaaehtoisena Saksassa sotilaskoulutusta antavan Jääkäripataljoona 27:n konekiväärikomppaniaan 28. syyskuuta 1915, josta hänet siirrettiin 17. maaliskuuta pataljoonan haupitsipatteriin, josta hänet komennettiin edelleen 27. huhtikuuta 1916 Saksan meriesikunnan käyttöön. Hän suoritti Saksassa olessaan Berliinissä räjäytyskurssin. Saksan meriesikunta komensi hänet keväällä vuonna 1916 Suomeen erikoistehtäviin, mutta hänen saamansa tehtävä peruuntui matkusti Ruotsiin syksyllä samana vuonna ja erosi pataljoonasta ilmeisesti kornentosuhteita koskevien väärinkäsitysten vuoksi ja matkusti Pohjois-Amerikan Yhdysvaltoihin. Ylen palasi takaisin Suomeen 30. heinäkuuta 1920 ja toimi myöhemmin tiilitehtaan omistajana Alatorniolla ja puusepänliikkeen omistajana Helsingissä. Vuonna 1935 hän lähti merille.
Kustaa Paavali Ylimäki
Armas Johannes Ylinen
() oli suomalainen jääkäri. Hänen vanhempansa olivat mäkitupalainen Antti Kustaa Ylivainio ja Anna Kaisa Tollikko. Hänet vihittiin avioliittoon vuonna 1922 Iida Emilia Förstin kanssa. Ylivainio työskenteli työmiehenä Alahärmässä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 4. komppaniaan 23. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet 22. lokakuuta 1916 pataljoonan täydennysjoukkoon ja lähetettiin 24. marraskuuta 1916 Altonan työosastoon, mistä hänet laskettiin myöhemmin siviilitöihin Saksaan.
Takaisin Suomeen hän palasi sisällissodan jälkeen 29. marraskuuta 1918 ja työskenteli sen jälkeen työmiehenä Jepualla. Ylivainio osallistui talvisotaan vartiotehtävissä Jepualla. Välirauhan aikana hän toimi vartiomiehenä Asevarikko 5:ssä (myöh. Keskusvarikko 8) Kokkolassa, missä tehtävässä hän jatkoi myös koko jatkosodan ajan. Sotien jälkeen hän työskenteli ajomiehenä Keskusvarikko 8:ssa vuoteen 1949 saakka, jolloin hän siirtyi varastomieheksi Ilmajoen Lääkintävarikolle ja palveli varikolla vuoteen 1961 saakka. Hänet haudattiin Alahärmään. Kunniamerkit: Jääkärimerkki, Saksan maailmansotaan osallistuneiden kunniaristi.
Emil Ylivainio
Yrjö Johannes Ylänkö aik. Palmén
Luettelo jääkäreistä Z
Tämä on luettelo Suomen jääkäriliikkeeseen kuuluneista jääkäreistä. Kaiken kaikkiaan 1 895 vapaaehtoista aloitti jääkärikoulutuksen 1915–1918 Saksassa. Aluksi 200 suomalaista koulutettiin Lockstedtin leirillä Holsteinissä. Vuoden 1915 syksyllä Saksa päätti nostaa suomalaisosaston vahvuuden 2 000 mieheen. Suomessa aloitettiin koko maata kattava salainen värväys. Seuraavana keväänä joukosta muodostettiin Kuninkaallinen Preussin Jääkäripataljoona 27.
Siirry kirjaimeen → A B C D E F G H I J K L M 
N O P R S T U
V W Y Z Å Ä Ö
() oli suomalainen jääkäri. Hänen vanhempansa olivat lääketieteen ja kirurgian tohtori Henrik Wilhelm Johan Zilliacus ja Gertrud Charlotta Lönnblad. Hänet vihittiin avioliittoon vuonna 1928 Birgit Ebba Helena Fogelholmin kanssa. Zilliacus kirjoitti ylioppilaaksi Helsingin uudesta ruotsalaisesta yhteiskoulusta vuonna 1911 ja liittyi Uusmaalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1911–1915. Hän liittyi vapaaehtoisena Saksassa sotilaskoulutusta antavan Jääkäripataljoona 27:n 4. komppaniaan 23. tammikuuta 1916, mutta hänet vapautettiin palveluksesta jo 28. helmikuuta 1916 hänellä todetun sairauden johdosta. Saksasta hän matkusti Ruotsiin, missä hän työskenteli huhtikuusta 1916 aina tammikuulle 1918 Tukholmassa Venäjän sorronalaisten kansojen liiton toimistossa sekä Suomalaisessa sanomalehtitoimistossa. Myöhemmin hänen Suomeen paluunsa jälkeen hän työskenteli kustannusliike Söderström & co:n palveluksessa Helsingissä vuosina 1919–1933 ja sen jälkeen Suomen teatteritoimiston johtajana. Kunniamerkit: Vapaussodan muistomitali, Jääkärimerkki.
Pehr Vilhelm Zilliacus
(23. maaliskuuta 1890 Inkoo – 19. elokuuta 1969) oli suomalainen jääkäri. Hänen vanhempansa olivat torppari Karl August Zweygberg ja Josefa Vilhelmina Söderman. Hänet vihittiin avioliittoon vuonna 1922 Anna Maria Stigellin kanssa. Tämä kansakoulun käynyt merimies liittyi Saksassa sotilaskoulutusta antavaan Jääkäripataljoona 27:ään 20. lokakuuta 1915 ja hänet sijoitettiin pataljoonan 1. komppaniaan, josta hänet siirrettiin 21. joulukuuta 1915 pataljoonan 4. komppaniaan. Hänet laskettiin pataljoonasta siviilitöihin 27. helmikuuta 1916. Suomeen hän palasi vuonna 1919 ja toimi sen jälkeen sähköasentajan aja taidemaalarina sekä myöhemmin Oulunkylän sähkölaitoksella Helsingissä. Hänet on haudattu Helsingin Hietaniemen hautausmaalle.
Luettelo jääkäreistä Ä
Tämä on luettelo Suomen jääkäriliikkeeseen kuuluneista jääkäreistä. Kaiken kaikkiaan 1 895 vapaaehtoista aloitti jääkärikoulutuksen 1915–1918 Saksassa. Aluksi 200 suomalaista koulutettiin Lockstedtin leirillä Holsteinissä. Vuoden 1915 syksyllä Saksa päätti nostaa suomalaisosaston vahvuuden 2 000 mieheen. Suomessa aloitettiin koko maata kattava salainen värväys. Seuraavana keväänä joukosta muodostettiin Kuninkaallinen Preussin Jääkäripataljoona 27.
Siirry kirjaimeen → A B C D E F G H I J K L M 
N O P R S T U
V W Y Z Å Ä Ö
(25. joulukuuta 1890 Urjala – 30. tammikuuta 1950) oli suomalainen jääkäri. Hänen vanhempansa olivat torppari Juho Äärinen ja Henriikka Niiles. Hänet vihittiin avioliittoon vuonna 1923 Helga Parantaisen kanssa. Tämä kansakoulun käynyt Urjalalainen liittyi Saksassa sotilaskoulutusta antavaan Jääkäripataljoona 27:ään 7. tammikuuta 1916 ja hänet sijoitettiin pataljoonan 2. komppaniaan, josta hänet laskettiin sairauden takia siviilitöihin 15. maaliskuuta 1916. Suomeen hän palasi helmikuussa 1919 ja työskennellyt sen jälkeen metsätöissä Pohjois-Suomessa ja vuodesta 1923 Suolahdessa mm. Äänekoski oy:n palveluksessa. Hänet on haudattu Suolahteen.
Friends Arena
Friends Arena on Ruotsin Solnassa oleva jalkapallostadion. Stadion avattiin 27. lokakuuta 2012.
Stadion korvasi vanhan Råsundastadionin, ja sen kapasiteetti jalkapallossa on noin 50 000. Swedbank toimi stadionin nimisponsorina maaliskuuhun 2012 saakka, jolloin se lahjoitti nimioikeudet kiusaamisen vastaista työtä tekevälle Friends-järjestölle.
Stadionilla on suljettava katto, mikä mahdollistaa tapahtumien järjestämisen sisätiloissa.
Friends Arena on Allsvenskanissa pelaavan AIK:n kotikenttä sekä Ruotsin maajoukkueen päästadion. Stadion täyttää myös kaikki FIFA:n ja UEFA:n kriteerit, joten siellä on mahdollista järjestää esimerkiksi Mestarien liigan finaali tai EM-lopputurnaus. Vuonna 2013 siellä järjestettiin sekä naisten EM-lopputurnauksen että Ruotsin cupin finaali.
Stadionilla järjestetään myös konsertteja, ja areenalla on järjestetty Melodifestivalenin finaali vuodesta 2013 alkaen.
Viron kuvernementti
Viron kuvernementti eli Vironmaan kuvernementti (, ) oli vuosina 1721–1917 Venäjän keisarikunnan kuvernementti. Viron kuvernementin alue kattoi Vironmaan eli nykyisen Pohjois-Viron. Alueen hallintokeskus oli Rääveli eli nykyinen Tallinna.
Venäjän helmikuun vallankumouksen jälkeen vuonna 1917 Viron kuvernementtiin yhdistettiin Liivinmaan kuvernementin pohjoisosat ja näin muodostettiin Viron autonominen kuvernementti, joka itsenäistyi 1918 Viron tasavallaksi.
Rose Bowl (stadion)
Rose Bowl on urheilustadion Kalifornian Pasadenassa, Yhdysvalloissa.
Rose Bowl toimi päänäyttämönä jalkapallon miesten MM-kilpailuissa vuonna 1994 ja naisten MM-kilpailuissa vuonna 1999. Se on ruotsalaisen Råsundastadionin ohella ainoa sekä miesten että naisten MM-loppuottelun järjestänyt stadion.
Suurlähettiläs (täsmennyssivu)
Suurlähettiläs tarkoittaa seuraavia asioita:
Artemio Franchi
Artemio Franchi (s. 8. tammikuuta 1922, Firenze – 12. elokuuta 1983, Siena) oli italialainen jalkapallovaikuttaja.
Franchi toimi aktiivisesti kansainvälisissä jalkapallojärjestöissä. Hän oli UEFA:n puheenjohtaja vuosina 1972–1983 ja FIFA:n varapuheenjohtaja vuosina 1974–1983. Franchi oli myös Italian jalkapalloliiton puheenjohtajana kahdesti (1967–1976, 1978–1980) ja sitä ennen hän toimi muun muassa Fiorentinan puheenjohtajana.
Artemio Franchi kuoli auto-onnettomuudessa Toscanassa 12. elokuuta 1983. Franchin mukaan on nimetty sekä Fiorentinan että Sienan kotistadion. Hänen mukaansa oli nimetty myös Artemio Franchi Trophy.
Mykerö
Mykerö on asterikasvien eli mykerökukkaisten ("Asteraceae" eli "Compositaceae") heimolle tyypillinen kukintomuoto. Siinä kukintopohjukseen on kiinnittyneenä satoja pieniä kukkia niin tiheästi, että muodostuma muistuttaa ulkonäöltään usein erehdyttävästi yhtä kukkaa. Kukinnon jokaisessa kukassa on kuitenkin pienoiskoossa ja usein muodoltaan muuntuneina kaikki tavallisen kukan osat: terälehdet, heteet ja emi, useimmiten myös verholehdet. Näissä pikkukukissa terälehdet ovat kuitenkin kasvaneet yhteen siten, että ne muodostavat kielimäisen tai torvimaisen teriön. Toisinaan, esimerkiksi päivänkakkaralla, kukintoa kuitenkin ympäröivät vielä kielimäiset "laitakukat", jotka muistuttavat yksinkertaisen kukan terälehtiä, mutta koostuvat itse asiassa viidestä kapeasta yhteen kasvaneesta terälehdestä.
Saman kasviyksilön mykeröt muodostavat yhdessä mykeröstön, joka voi noudattaa jotain kukintotyyppiä. Mykeröstö voi olla muodoltaan esimerkiksi terttu, viuhko tai huiskilo.
Opilio Rossi
Opilio Rossi (14. toukokuuta 1910 New York – 9. helmikuuta 2004 Rooma) oli katolisen kirkon pappi, joka toimi vuosina 1976–1984 paavillisen maallikkojen neuvoston puheenjohtajana.
11. maaliskuuta 1933 pappisvihkimyksensä saaneesta Rossista tuli nuntius Ecuadoriin (1953), Chileen (1959) ja Itävaltaan (1961). Hänestä tehtiin kardinaali vuonna 1976, ja hän oli kardinaaliprotodiakoni vuosina 1983–1987.
Rossi osallistui Vatikaanin toiseen kirkolliskokoukseen ja vuoden 1978 kahteen konklaaviin. Hän yleni vuonna 1987 kardinaalidiakonista kardinaalipapiksi. Hän kuoli 93-vuotiaana.
Stanisław Ryłko
Stanisław Ryłko (s. 4. heinäkuuta 1945) on katolisen kirkon puolalainen pappi. Hänestä tehtiin kardinaali(diakoni) vuonna 2007.
Vuonna 1995 Ryłkosta tehtiin Novican titulaariarkkipiispa ja Paavillisen maallikkoneuvoston sihteeri. Vuonna 2003 hänestä tuli samaisen neuvoston puheenjohtaja.
Clintonin piirikunta (Ohio)
Clintonin piirikunta on piirikunta Ohiossa, Yhdysvalloissa, joka on nimetty George Clintonin mukaan. Sen suurin kaupunki on Wilmington.
Clintonin naapuripiirikuntia ovat Greene pohjoisessa, Fayette koillisessa, Highland kaakossa, Brown etelässä, Clermont lounaassa ja Warren lännessä.
Piirikunnassa oli vuoden 2010 väestönlaskennassa 42 040 ihmistä. Etniset ryhmät jakautuvat valkoisiin, joita on 95,0%, mustiin (2,4%), alkuperäisamerikkalaisiin (0,3%) ja aasialaisiin (0,5%).
Kotitalouden mediaanitulo on 47 264 ja köyhyysrajan alapuolella oli 14,8% väestöstä vuosina 2007–2011.
Unirecords
Unirecords Oy oli levy-yhtiö, joka aloitti toimintansa Lahdessa 1990-luvulla ja keskittyi kotimaiseen iskelmämusiikkiin.
Sen perustajana ja toimitusjohtajana toimi Ari Laurila. Unirecordsin kautta ovat uransa aloittaneet muun muassa Laura Voutilainen, Isto Hiltunen ja Janne Hurme.
Levy-yhtiö sai erityistä julkisuutta erimielisyyksistään Laura Voutilaisen kanssa. 
Voutilainen irtautui Unirecords-sopimuksistaan julkisuutta saaneiden oikeustoimien avulla.
Johanna Siekkisen levyttämää kappaletta "Kesäyö" epäiltiin plagiaatiksi Vaya con Diosin kappaleesta "Nah Neh Nah" ja "Anteeksi"-kappaletta puolestaan Madonnan hitin "La Isla Bonita" kopioksi. Levy-yhtiö vetikin sitten albumin kokonaan pois myynnistä.
Unirecords meni konkurssiin vuonna 2002.
Anismalikka
Anismalikka ("Clitocybe fragrans") on kupera tai laakealakkinen likaisenvalkea malikkalaji. Sen lakki on keskeltä ruskea. Heltat ovat sienellä likaisenvalkoiset. Jalka on valkea. Malto on likaisenvalkoista. Sieni kasvaa havu- ja lehtimetsien sammalikoissa ja ruohikoissa. Se on Etelä- ja Keski-Suomessa yleinen.
Ainakin Venäjällä lajia pidetään syömäkelpoisena pitkähkön esikeittämisen jälkeen. On kuitenkin aiheellista muistaa, että ainakin osa valkoisista malikoista on myrkyllisiä, koska ne sisältävät muskariinia.
Palomalikka
Palomalikka ("Clitocybe sinopica") on laakea tai suppiloimainen punaruskea malikkalaji. Sen heltat ovat valkoiset ja jalka lakin värinen. Malto on valkoista ja tuoksuu jauholta. Palomalikka kasvaa hiekkaisilla mäntykankailla, puutarhoissa ja palopaikoilla. Se on melko harvinainen ja paikoittainen Suomessa.
Kuuramalikka
Kuuramalikka ("Clitocybe ditopa" var "Clitocybe ditopus") on kupera tai laakealakkinen tuhkanharmaa tai harmaanruskea malikkalaji. Märkänä sienen lakki on harmaanmusta. Heltat ovat harmaat. Jalka on lakin värinen tai vaaleampi ja ylhäältä valkojauheinen. Sieni kasvaa paikoittain myöhäissyksyinä hakkuuaukeilla ja tienvarsilla.
Harmaamalikka
Harmaamalikka ("Clitocybe metachroa" var "Agaricus metachrous") on kupera tai laakealakkinen ruskea malikkalaji. Heltat ovat harmaanvalkoiset tai ruskeat. Jalka on harmaanruskea. Harmaamalikka kasvaa yleisenä lehti- ja havumetsissä.
Haisumalikka
Haisumalikka ("Clitocybe hydrogramma") on kupera tai suppilomainen vaaleanruskea ja kuivana valkoinen malikkalaji. Sen jalka on lakin värinen tai vaaleampi. Heltat ovat valkoiset. Malto on valkeaa. Sieni haisee ja maistuu pahalta eikä ole ruokasieni. Se kasvaa Suomessa lehtimetsissä kalkkimailla hyvin harvinaisena.
Tähtimalikka
Tähtimalikka ("Omphaliaster asterosporus") on laakea tai kupera ruskeanharmaa ja kuivana vaalea malikkalaji. Sen jalka on lakin värinen. Heltat ovat lakkia vaaleammat. Malto haisee ja maistuu jauholta. Malikka ei ole ruokasieni. Se kasvaa melko harvinaisena havumetsien sammalikoissa.
Valemalikka
Valemalikka ("Pseudoclitocybe cyathiformis") on suppilomainen ruskea tai harmaa malikkalaji. Sienen heltat ovat harmaat, likaisenruskeat tai likaisenvaaleat. Jalka on lakin värinen ja siinä on hopeanukkainen vyöhyke. Sieni kasvaa lehti- ja havumetsissä, nurmikoilla ja muilla kulttuuripaikoilla. Se on yleinen Etelä- ja Keski-Suomessa.
Nils Svärd
Nils Edvard Svärd (10. heinäkuuta 1908 Frösön – 6. elokuuta 2001 Lit) oli ruotsalainen hiihtäjä, jonka uran huippuvuodet ajoittuivat 1930-luvun alkuun.
Svärdin uran ainoa arvokisamitali tuli 1931 Oberhofin MM-kisoista, missä hän saavutti pronssia 18 kilometrin kilpailusta. Samoissa kisoissa hän oli neljäs viidelläkymmenellä kilometrillä. Seuraavana vuonna Lake Placidin olympialaisissa Svärd sijoittui 18 kilometrillä kymmenenneksi.
Svärdin seura oli östersundilainen Frösö IF.
Lohisieni
Lohisieni ("Laccaria laccata") on pieni, lohen- tai roosanpunainen lohisienilaji. Sen heltat ovat roosan väriset. Jalka on lakin värinen tai vaaleampi. Sieni kasvaa lehti- ja havumetsissä ja soissa rahkasammaleen joukossa. Se on koko Suomessa yleinen.
Pikkulohisieni
Pikkulohisieni ("Laccaria tortilis") on laakea punaruskea lohisienilaji. Sen jalka on lakin värinen. Heltat ovat ruusunpunertavat. Sieni kasvaa kosteissa metsissä paljaalla maalla, rannoilla ja jopa pihoilla. Se on melko yleinen. Pikkulohisieni ei ole ruokasieni.
Kangaslohisieni
Kangaslohisieni ("Laccaria bicolor") on kupera tai laakealakkinen lohen- tai ruskeanpunainen sienilaji. Heltat ovat sienellä lohenpunaiset tai violetit. Jalka on lohen- tai ruskeanpunainen. Sieni kasvaa havumetsissä, metsäteiden reunoilla ja laitumien ruohikoissa. Se kasvaa koko Suomessa paikoittain. Kangaslohisieni kuuluu syötäviin sieniin.
Kangaslohisieni muodostaa sienijuuria havupuiden, Suomessa ainakin ainakin männyn kanssa, mutta myös tunturikoivun kanssa. Lajin genomi on huomattavan suuri, noin 23 000 geeniä. Lajin tiedetään käyttävän eläinravintoa ainakin hyppyhäntäisiä.
Isolohisieni
Isolohisieni ("Laccaria proxima") on kupera tai laakealakkinen vanhemmiten navallinen lohisienilaji. Lakki on väriltään punaruskea tai oranssinruskea. Heltat ovat roosanväriset. Jalka on nuorena lihanpunainen ja vanhemmiten muuttuu tummasäikeiseksi. Isolohisieni kasvaa havumetsien kosteikoissa ja soissa rahkasammalen seassa koko Suomessa.
Uurrejalkajuurekas
Uurrejalkajuurekas ("Collybia fusipes") on kupera kellan- tai punaruskea juurekaslaji. Sen jalka on kellanruskea ja uurteinen. Heltat ovat valkeat ja vanhemmiten punaruskeat. Malto on valkean punaruskeasäyistä. Maku on mieto mutta juurekas ei ole ruokasieni. Se kasvaa tammien seuralaisena ryhmittäin. Se on Etelä-Suomessa harvinainen.
Kalpeajuurekas
Kalpeajuurekas ("Gymnopus dryophilus", ent. "Collybia dryophila") on laakea kellanruskea tai vanhemmiten vaalealakkinen juurekaslaji. Sen heltat ovat valkoiset tai vanhemmiten vaalean puunväriset. Jalka on kellanruskea. Se kasvaa yleisenä metsissä sammalen seassa alkukesästä saakka.
Tupasjuurekas
Tupasjuurekas ("Collybia confluens") on ohutlakkinen, laakea punertava tai nahanvärinen juurekaslaji. Sienen heltat ovat aluksi valkeat ja vanhemmiten säämiskänväriset. Jalka on lakkia vaaleampi ja alhaalta punaruskea. Sieni ei tuoksu eikä maistu miltään. Se kasvaa noidankehinä metsissä koko Suomessa.
Sverre Kolterud
Sverre Cristiansen Kolterud (15. maaliskuuta 1908 Dokka–7. marraskuuta 1996 Oslo) oli norjalainen yhdistetyn hiihtäjä.
Kolterud saavutti yhdistetyn MM-hopeaa 1931 Oberhofissa ja uudelleen 1934 Sollefteåssa. Lake Placidin olympialaisissa vuonna 1934 hänen sijoituksensa oli neljäs, millä hän varmisti norjalaisten neloisvoiton kilpailussa.
Valtakunnansääty
Valtakunnansääty oli Pyhässä saksalais-roomalaisessa keisarikunnassa käytetty nimitys henkilöstä tai yhteisöstä, jolla oli oikeus ottaa osaa valtiopäiville. Hengellisiä valtakunnansäätyjä olivat arkkipiispat, piispat ja hengelliset vaaliruhtinaat. Maallisia valtakunnansäätyjä olivat maalliset vaaliruhtinaat, herttuat, ruhtinaat, linnakreivit, maakreivit, rajakreivit ja valtakunnankaupungit.
Valtakunnansäätyjen tuli osallistua valtiopäiville ja antaa miehiä maan sotajoukkoihin. Heidän tuli myös maksaa ne verot, joita valtiopäivät säätivät. Valtiopäivät muodostui kolmesta kollegiosta, joista ensimmäisen muodostivat vaaliruhtinaat, toisen ruhtinaat ja kolmannen valtakunnankaupungit. Valtakunnansäädyt menettivät merkityksensä Pyhän saksalais-roomalaisen valtakunnan hajotessa 1806.
Silvennoinen
Silvennoinen on suomalainen sukunimi.
Tunnettuja Silvennoisia:
USS Kitty Hawk (CV-63)
USS Kitty Hawk (runkonumeto CV-63) on Yhdysvaltain laivaston Kitty Hawk -luokan lentotukialus, joka on nimetty Wrightin veljesten kotipaikan mukaan. Se oli viimeinen Yhdysvaltain lentotukialus, jossa ei käytetty ydinvoimaa. Se korvattiin palveluskäytössä "USS George H. W. Bushilla" alkuvuodesta 2009.
Alus tilattiin New York Shipbuilding Corporationilta Camdenista New Jerseystä. Sen köli laskettiin 27. joulukuuta 1956 ja alus laskettiin vesille 21. toukokuuta 1960 kumminaan Neil H. McElroyn puoliso. Alus otettiin palvelukseen 29. huhtikuuta 1961 Philadelphian laivastontelakalla ensimmäisenä päällikönään William F. Bringle.
"USS Kitty Hawk" lähti 28. toukokuuta 2008 Jokosukasta ja se saapui 10. kesäkuuta Guamiin. Alus määrättiin korvaamaan "USS George Washingtonia", joka oli telakalla korjattavana, Havaijilla 29. kesäkuuta - 31. heinäkuuta järjestetyssä RIMPAC 2008 -harjoituksessa ja se saapui Pearl Harboriin 1. heinäkuuta liittyen harjoitukseen. Harjoituksen päätyttyä alus jatkoi matkaansa ja se saapui 7. elokuuta San Diegoon. Alus jatkoi matkaansa 28. elokuuta saapuen 2. syyskuuta Kitsap-Bremertonin laivastotukikohtaan. Alus poistettiin palveluksesta ja se siirrettiin reserviin 31. tammikuuta 2009 Bremertonissa.
Yhdenvertaisuuslaki
Yhdenvertaisuuslaki oli 14. toukokuuta 1912 Suomen suuriruhtinaskunnassa voimaan tullut laki, jonka mukaan "Venäjän alamaisilla jotka eivät ole Suomen kansalaisia, annetaan Suomessa samat oikeudet kuin paikallisillakin kansalaisilla on." Laki oli säädetty yleisvaltakunnallisessa lainsäädäntöjärjestyksessä, niin että Venäjän valtakunnanneuvosto ja duuma hyväksyivät sen, mutta Suomen eduskuntaan ei lakia tuotu käsiteltäväksi. Keisari Nikolai II oli vahvistanut 1910 lain yleisvaltakunnallisesta lainsäädäntöjärjestyksestä, ja yhdenvertaisuuslaki oli tärkeimpiä tämän lain nojalla säädetyistä ns. yleisvaltakunnallisista laeista.
Lain nojalla Venäjän kansalaiset saivat muun muassa oikeuden hakea virkoja Suomesta ilman Suomen kansalaisuutta ja toimittaa asioitaan viranomaisten kanssa venäjän kielellä.
Koska Suomen eduskunta ei ollut hyväksynyt yhdenvertaisuuslakia, monet suomalaiset viranomaiset kieltäytyivät noudattamasta sitä. Useita näistä kieltäytyjistä tuomittiin vankeusrangaistuksiin venäläisissä tuomioistuimissa. Viipurin maistraatin jäsenet vangittiin ja vietiin Pietariin Krestyn vankilaan sen jälkeen, kun maistraatti oli kieltäytynyt käsittelemästä erään venäläisen talonpojan jättämää elinkeinoilmoitusta lihakaupan pidosta Viipurissa. Kun Viipurin hovioikeus piti maistraatin päätöksen ennallaan, myös hovioikeuden jäsenet joutuivat kahdeksaksi kuukaudeksi Krestyn vankilaan vuosina 1913–1914.
Lappeen tuomiokunnan kihlakunnantuomarina toiminut Pehr Evind Svinhufvud puolestaan kieltäytyi vuonna 1914 tunnustamasta Venäjän kansalaista Konstantin Ivanovitš Kasanskia Suomen prokuraattoriksi. Suomen kenraalikuvernööri Frans Seyn erotti hänet tuomarinvirasta. Kun Svinhufvud kieltäytyi eroamasta, hänet vangittiin Luumäellä kesken oikeudenistunnon ja karkotettiin Siperian Tomskiin.
Yhdenvertaisuuslakia ei julkaistu Suomen asetuskokoelmassa, mutta se julkaistiin 1912 suomeksi erillisenä teoksena nimeltä ""Yhdenwertaisuuslaki" ja kunnanviranomaiset". Teoksella ei ollut merkitty tekijöitä, ja siinä olleissa lain kommenteissa huomautettiin, ettei Suomen eduskunta ollut lakia hyväksynyt.
Collective Consciousness Society (CCS)
Collective Consciousness Society, paremmin tunnettu nimellä CCS, oli brittiläinen rockyhtye, jonka keulahahmo oli blues-kitaristi Alexis Korner.
Yhtyeen perustivat vuonna 1970 John Cameron ja tuottaja Mickie Most, CCS koostui useasta studiomuusikosta, ja perustettiin aluksi äänityksiä varten. Mukana olivat myös Peter Thorup, laulu; Alan Parker, kitara; Harold McNair, huilu; Herbie Flowers, basso; Roger Coulam, koskettimet; Barry Morgan, rummut; Don Lusher ja Bill Geldard, vetopasuuna. Jotkut soittajista olivat Blue Mink -nimisen bändin jäseniä.
CCS tunnetaan parhaiten Led Zeppelinin vuoden 1969 kappaleen "Whole Lotta Love" instrumentaaliversiosta, joka nousi Britannian singlelistalle 1970. Sitä käytettiin tunnussävelmänä suositussa BBC-ohjelmassa Top of the Pops 1970-luvulla ja myöhemminkin remiksattuna versiona.
CCS:n myydyimmät singlet olivat Donovanin laulut "Walkin" ja "Tap Turns on the Water". He levyttivät kolme albumia, jotka sisälsivät esimerkiksi cover-version blues-standardista "Boom Boom", Jethro Tullin "Living in the Past" ja Rolling Stonesin "(I Can't Get No) Satisfaction". Kokoelmalevy "Singles As, Bs and Rarities" julkaistiin vuonna 2004.
Kokoelmat
Kapoidi
Kapoidi on yksi Carleton Coonin teoksessa "The Origin of Races" (, 1962, ei suomennettu) esittämästä viidestä ihmisrodusta. Kapoidisen rodun muodostivat eteläisen Afrikan khoisan-kansat.
"The Origin of Races" teoksen mukaan "homo sapiens" kehittyi "homo erectuksesta" viisi eri kertaa viidellä alueella ja nämä viisi itsenäistä evolutionääristä "hyppyä" edustivat rotuluokkittelun ryhmiä. Hänen mukaansa esimerkiksi kaukasoidit erkanivat "homo erectuksesta" 200 000 vuotta ennen kongoideja. Coonin teoria oli aikanaan hyvin kiistanalainen tiedeyhteisössä. 1990-luvulta alkaen saatu uusi tieto ihmisen geneettisestä vaihtelusta on kumonnut Coonin teorian rotujen kehittymisestä. Nykynäkemyksen mukaan Afrikka on kaikkien ihmisten alkukoti, josta "Homo sapiens" muutti korvaten "Homo erectuksen" noin 140 000–290 000 vuotta sitten.
Coonin teoriaa käytettiin myös erityisesti Yhdysvalloissa perustelemaan rotuerottelujärjestelmää: rotuerottelun kannattajat katsoivat, etteivät afroamerikkalaiset maan valkoista väestöä "nuorempana" olleet kykeneviä täysipainoisesti osallistumaan maan yhteiskuntaan. Professori John P. Jacksonin mukaan Coon myös aktiivisesti tuki rotuerottelua ajaneita ryhmiä.
August Hjelt
August Johannes Hjelt (29. kesäkuuta 1862 Tuusula – 12. heinäkuuta 1919 Helsinki) oli suomalainen tilastotieteilijä, ylijohtaja ja senaattori. Hän oli suomalaisen puolueen kansanedustajana ensimmäisissä eduskunnissa.
Hjeltin vanhemmat olivat professori, arkkiatri Otto E. A. Hjelt ja Yolanda Auror Thuneberg. Hänen veljiään olivat teologi Arthur Hjelt ja kemisti, itsenäisyysmies Edvard Hjelt. August Hjelt pääsi ylioppilaaksi 1880 ja suoritti filosofian kandidaatin tutkinnon 1884, lisensiaatin ja tohtorin tutkinnon 1887 sekä myöhemmin lakitieteen kandidaatin tutkinnon 1898. Hän oli Tilastollisen päätoimiston 2. aktuaarina 1886–1895, senaatin oikeustoimituskunnan aktuaarina 1895-1902 sekä toimi vuodesta 1902 Tilastollisen päätoimiston ylijohtajana. Hjelt oli Hjeltin senaatissa senaatin kamaritoimituskunnan päällikkönä 1908–1909 ja talousosaston vt.varapuheenjohtajana 1909.
Hjelt osallistui säätyvaltiopäiville porvarissäädyn jäsenenä 1897 ja 1905–1906. Hän oli kansanedustajana 1907–1909 ja 1910–1911 edustaen Turun läänin eteläistä vaalipiiriä. Hjelt oli eduskunnan työväenasiain valiokunnan puheenjohtaja 1908. Hän kuului Helsingin kaupunginvaltuustoon ja toimi muun muassa tilastokomitean puheenjohtajana 1905–1915.
Hjelt oli naimisissa vuodesta 1887 Adele Elisabeth Faltinin kanssa. Heidän tyttärensä Toini (1894–1973) avioitui vuonna 1923 professori Felix Iversenin kanssa.
Puolalainen ja unkarilainen - kaksi hyvää ystävää
Puolalainen ja unkarilainen - kaksi hyvää ystävää on erään unkarilaisen ja puolalaisen sananlaskun alkurivi (, ).
Puolalaiset ja unkarilaiset ovat historiassaan pyrkineet auttamaan toinen toistaan. Toisen maailmansodan aikana puolalaiset pakolaiset saivat suojan Unkarista, ennen sitä puolalaiset taistelivat Unkarin vapauden taistelussa vuonna 1849.
Vuonna 2003 Unkarin eduskunta on esittänyt 12. maaliskuuta vietettäväksi "unkarin ja puolan kansojen ystävyyspäiväksi", myös Puolan eduskunta on hyväksynyt esityksen.
Otto Wrede
Otto Albert Wrede af Elimä (2. syyskuuta 1851 Anjala – 15. helmikuuta 1936) oli suomalainen maatalousmies ja senaattori.
Wreden vanhemmat olivat kuvernööri, vapaaherra Carl Gustaf Fabian Wrede ja Margaretha Sofia Eleonora Glansenstjerna. Hän pääsi ylioppilaaksi 1869 ja toimi Elimäellä sijainneiden Moision ja Vilikkalan kartanoiden hoitajana 1881–1907. Wrede oli Hjeltin senaatin jäsen ja maanviljelystoimituskunnan päällikkö 1909.
Wrede osallistui säätyvaltiopäiville ritariston ja aatelin jäsenenä 1882–1906. Hän oli pankkivaltuusmiehenä 1905–1907, kirkolliskokouksen jäsenenä 1908 ja Elimäen kuntakokouksen puheenjohtajana 1878–1903. Wrede oli myös Pellervo-seuran johtokunnan jäsen 1904–1917 sekä "Uudenmaan ja Hämeen läänin maanviljelysseuran" puheenjohtaja 1907–1911.
Otto Wrede oli naimisissa vuosina 1874–1932 Johanna Margaretha Julie (Charlotte) Wrede af Elimän kanssa.
Jean Shepherd
Jean Shepherd (26. heinäkuuta 1921 Chicago, Illinois – 16. lokakuuta 1999) oli yhdysvaltalainen radiopersoona, jota joskus pidetään vapaamuotoisen puheradion luojana.
Shepherd aloitti uransa cincinnatilaisella WKRC-radioasemalla tiskijukkana, mutta hänet erotettiin koska hän puhui liikaa levyjen välissä. Sama tapahtui myös hänen kahdessa seuraavassa työpaikassaan. Vuonna 1955 Shepherd siirtyi newyorkilaiselle WOR-asemalle, josta hän sai oman myöhäisiltaan sijoittuvan ohjelmansa, joka koostui pitkälti improvisoiduista monologeista. Shepherd on esittänyt monologin jopa musiikkikappaleessa; kyseinen kappale on jazz-muusikko Charles Mingusin jazzkappale ”The Clown” vuodelta 1957.
Shepherdin monologeja julkaistiin myös kirjoina. Vuonna 1966 julkaistu "In God We Trust: All Others Pay Cash" toimi innoittajana elokuvalle "Joulutarina", jonka Spepherd myös käsikirjoitti. Lisäksi hän toimi elokuvan kertojana.
Jean Shepherd nimettiin Radio Hall of Fameen vuonna 2005.
Juho Niemi
Juho Niemi voi tarkoittaa seuraavia:
Onni Schildt
Wolmar Onni Schildt (3. heinäkuuta 1851 Jyväskylä – 23. huhtikuuta 1913) oli suomalainen maanviljelysneuvos ja senaattori.
Schildtin vanhemmat olivat piirilääkäri Wolmar Styrbjörn Schildt-Kilpinen ja Mathilda Fredrika Wilhelmina Wadenstjerna. Hän pääsi ylioppilaaksi 1870 ja kävi Alnarpin maanviljelysopiston 1875. Schildt oli Hovilan meijeri- ja karjanhoitokoulun johtajana 1879-1903, Mikkelin läänin virkatalojen tarkastaja 1889-1899 sekä senaatin talousosaston jäsenenä, senaattorina ja maanviljelystoimituskunnan päällikkönä Mechelinin ja Hjeltin senaateissa 1905-1909. Hän omisti Hovilan kartanon Sysmässä 1876-1913.
Schildt oli mukana säätyvaltiopäivillä ritariston ja aatelin jäsenenä vuosina 1882, 1885, 1894, 1897, 1899 ja 1904-1906. Hän oli Itä-Hämeen maanviljelysseuran ja Mikkelin läänin maanviljelyseuran esimiehenä.
Onni Schildt oli naimisissa vuodesta 1876 Mathilda Natalia Fredrika Tigerstedtin kanssa.
Mikko Jokela (muusikko)
Mikko Einari Jokela (s. 1. marraskuuta 1947 Tampere) on suomalainen muusikko, säveltäjä ja Kaseva-yhtyeen perustajajäsen. Jokelan pääinstrumentit ovat laulu ja 12-kielinen kitara. Hän on tehnyt lukuisia sävellyksiä ja sanoituksia,
osan yhdessä Asko Raivion kanssa.
Mikko Jokela aloitti klarinetinsoiton opiskelun Tampereen musiikkiopistossa 10-vuotiaana. Jazz- ja viihdemusiikki teki Jokelaan vaikutuksen nuorella iällä, ja myöhemmin suuri innoittaja oli muun muassa The Beatles. Hän on äänialaltaan tenori. Kitaran lisäksi Jokela soittaa Kasevan levyillä sähköpianoa, sitaria ja bassoa, ja hän soittaa myös saksofonia harrastusluonteisesti. Jokelalla on kolme aikuista tytärtä: Nina, Katja ja Iinu, jotka myös kaikki laulavat ja esiintyvät eri kokoonpanoissa. Myös yksi Jokelan lapsenlapsista, Julia, on vakituisesti esiintyvä artisti.
Etelä-Pohjanmaan liitto
Etelä-Pohjanmaan liitto on lakisääteinen maakunnallinen kuntayhtymä. Etelä-Pohjanmaan liitto vastaa aluekehitysviranomaisena Etelä-Pohjanmaan maakunnan strategisesta kehittämisestä ja suunnittelusta. Etelä-Pohjanmaan liiton suunnittelu- ja kehittämisjärjestelmä perustuu alueiden kehittämistä ja alueiden käyttöä koskevaan lainsäädäntöön. Lisäksi liiton toimintaa ja tehtäviä ohjaa 1.1.2001 voimaantullut perussopimus. Liiton muodostamaan kuntayhtymään kuuluu 17 jäsenkuntaa, jotka muodostavat Etelä-Pohjanmaan maakunnan.
Etelä-Pohjanmaan liitto on yksi Suomen yhteensä 19 maakunnan liitosta.
Etelä-Pohjanmaan liiton perussopimuksen mukaisia toimielimiä ovat maakuntapäivät, maakuntavaltuusto, maakuntahallitus, tarkastuslautakunta, kulttuurilautakunta ja Etelä-Pohjanmaan maakunnan yhteistyöryhmä. Maakuntapäivät pidetään joka neljäs vuosi kunnallisvaalien jälkeisenä vuonna vuoden alkupuolella. Maakuntapäivillä valitaan neljäksi vuodeksi maakuntavaltuusto, joka käyttää kuntayhtymän ylintä päätösvaltaa.
Etelä-Pohjanmaan liitto toteuttaa toimielintensä päätösten mukaisesti maankäyttö- ja rakennuslaissa tarkoitettuja maakuntasuunnitelman ja maakuntakaavan mukaisia tehtäviä, aluepoliittisessa lainsäädännössä tarkoitettuja maakuntasuunnitelman, maakuntaohjelman ja sen toteuttamissuunnitelman mukaisia tehtäviä sekä maakunnan kansainvälistämistä, muulla lainsäädännöllä maakunnan liitolle määrättyjä tehtäviä ja maakunnan edunvalvontaa sekä jäsenkuntien liitolle antamia kulttuuri-, koulutus- ja kunta-asioihin liittyviä tehtäviä.
Etelä-Pohjanmaan liittoa johtaa maakuntajohtaja. Maakuntajohtajana on 1.9.2006 alkaen toiminut maatalous- ja metsätieteiden tohtori Asko Peltola.
Santtu Otsamo
Santtu Otsamo (s. 2. elokuuta 1971) on suomalainen tanssija, koreografi ja tanssivalmentaja, joka on ollut 1990- ja 2000-luvuilla kiinnitettynä lukuisissa teatteriproduktioissa Tampereen Teatterissa ja Tampereen Työväen Teatterissa. Otsamo on tehnyt koreografian Seinäjoen kaupunginteatterin "Valkokangas tanssii ja soi" -ilotteluun yhdessä Pia Kahilan kanssa. Nykytanssijana hän on vieraillut esimerkiksi tamperelaisen Tanssiboxin teoksissa "New Work" ja "Ylämäkeen".
Otsamo saavutti kilpauransa aikana useita juniori-, nuoriso- ja yleisen luokan SM-mitaleja vakiotansseissa. Hän kuului Suomen maajoukkueeseen. Otsamo siirtyi kilpatanssin ammattilaiseksi parinsa Susanne Matsonin kanssa vuonna 1998. 
Otsamo on alun perin oululaisen tanssiurheiluseura Telemarkin kasvatteja, mutta edusti ennen ammattilaiseksi siirtymistään tamperelaista Stepiä. Hän asuu Tampereella, hän on naimisissa ja hänellä on kaksi lasta.
Otsamon kiinnitykset musikaalitanssijana vuosina 1997–2008: